
Aaghaz 


Riwayaato Waaqiyaat Ki Tehgqeeq Par Hum Ne 
Ye Silsila Banam "Riwayato Ki Tehgeeq" Shuru Kiya 
Hai Jis Ka Pahla Hissa Hum Pesh Kar Rahe Hain Is 
Mein Hum Ne Mukhtalaf Riwaayat Ki Tehgeeq Pesh 
Ki Hai 

Jo Riwayaat Sahih Aur Mustanad Hain Un Ki 
Tehgeeq Mein Hawale Naql Kiya Hain Aur Mauzoo 
Wa Manghadat Riwayaat Ka Dalail Ke Saath Radd 
Kiya Hai 

Qarayeen Ke Zaug Ke Liye Hum Ne Darmiyan 
Mein Qissa Go Mugarrireen Ke Kuch Maze Daar 
Waqiyaat Bhi Nag] Kiye Hain, Jinhein Padh Kar Aap 
Zaroor Lutf Andoz Honge 


Allaah Taala Humari Is Kawish Ko Apni 
Bargaah Mein Qubool Farmaye 


Abde Mustafa 


Sabir Ismayeeli 

Humare Pyare Nabi Ki Wiladat 12 
Rabiul Awwal Ko Huyi 


Humare Pyare Nabi # Ki Wiladat Maahe Rabiul 
Awwal Ki Barahwi Tarikh Ko Huyi Aur Is Par Humare 
Paas Kasrat Se Dalail Maujood Hain 


Tarikh -e- Wiladat Mein Ikhtelaf Bhi Hai Lekin 
Jamhoor Ke Nazdeek 12 Rabiul Awwal Hi Durust Hai 


Niche Kuchh Kitabo Ke Hawala Jaat Pesh Kiye 
Jaate Hain Jin Mein Tarikh -e- Wiladat "12 Rabiul 
Awwal" Ko Hi Qarar Diya Gaya Hai 

Miladun Nabi Ki Fazeelat Par Be Asal 
Riwayaat 


Milad -e- Mustafa # Par Khushiya Manana Aur 
Is Par Ragam Kharch Karna Ek Jaayez Wa Mustahsan 
Amal Hai Lekin Iski Fazeelat Bayaan Karne Ke Liye 
Kisi Ghair Saabit Riwayat Ko Bayaan Karna Harghiz 
Durust Nahin 


Miladun Nabi Par Ragam Kharch Karne Ki 
Fazeelat Par Hazrate Abu Bakar Siddique Radiallaho 
Ta'ala Anho Ka Qaul Bayaan Kiya Jaata Hai Ke "Jo 
Shakhs Milad Par Ek Dirham Kharch Karta Hai Wo 
Qayamat Ke Din Jannat Mein Mere Saath Hoga" Iske 
Ilawa Bhi Kuchh Milte Julte Aqwaal Khulafa -e- 
Rashideen Aur Deegar Buzurgaan -e- Deen Ke Hawale 
Se Bayaan Kiye Jaate Hain 


Hazrat Maulana Muhammad Irfan Madani 
Hafizahullah (Al Mutakhassis Fil Fighe Islami) Likhte 
Hain Ke (Hazrate Abu Bakar Siddique Radiallaho 
Ta'ala Anho Ki Taraf Mansoob) Mazkoora Baala 
Riwayat Hadees Ki Kisi Mustanad Kitab Mein Nahin 
Milti 

Ye Riwayat "Neamatul Kubra" Kitab Mein 
Maujood Hai Aur Ye Kitab Allama Ibne Hajar Makki 
Alaihi Rahma Ki Taraf Mansoob Hai, Lekin Asal 
Kitab "Neamatul Kubra" Jo Allama Ibne Hajar Makki 
Ki Hai Us Mein Ye Riwayat Maujood Nahin Hai Jisse 
Saabit Hota Hai Ke Ye Kitab Jis Mein Ye Riwayat Hai, 
Ye Allama Ibne Hajar Makki Ki Asal Kitab Nahin Hai 


Hazrat Allama Abdul Hakeem Sharaf Qadri 
Alaihi Rahma Ne Iske Jo Jawabaat Diye Hain Un Mein 
Se Chand Peshe Khidmat Hai :- 


(1) Allama Ibne Hajar Makki Duswi Sadi Ke 
Buzurg Hain To Laazmi Amr Hai Ke Unhone 
Mazkoora Baala Riwayaat Sahaba -e- Kiraam Se 
Nahin Suni Lihaza Wo Sanad Maloom Honi Chahiye 
Jis Ki Bina Par Ahadees Riwayat Ki Gayi Hain Khwah 
Wo Sanad Zayeef Hi Kyun Na Ho Ya In Riwayaat Ka 
Koi Mustanad Makhaz Milna Chahiye 


Hazrat Abdullah Bin Mubarak Rahimahullah 
Farmate Hain Ke Asnaad Deen Se Hain, Agar Sanad 
Na Hoti To Jis Ke Dil Mein Jo Aata Keh Deta 


(2) Hazrate Abu Huraira Radiallaho Ta'ala Anho 
Farmate Hain Ke Nabiye Kareem # Ne Irshad Farmaya 

Ke Meri Ummat Ke Aakhir Mein Aise Log Honge Jo 
Tum Ko Aisi Hadeesein Bayaan Karenge Jo Na Tumne 
Suni Hongi Aur Na Tumhare Aaba Ne, Tum Unse 
Door Rehna! 


Sawal Ye Hai Ke Khulafa -e- Rashideen 
Radiallaho Ta'ala Anhum Aur Deegar Buzurgan -e- 
Deen Ke Ye Irshadat Imam Ahmad Raza Barelvi, 
Shaykh Abdul Haque Muhaddise Dehelvi, Imam 
Rabbani Mujaddid -e- Alfe Saani, Mulla Ali Qaari, 
Imam Suyooti, Allama Nabhani Rahimahumullah Aur 
Deegar Ulama -e- Islam Ki Nigaho Se Kyun Poshida 
Rahe? Jabki In Hazraat Ki Wus'at -e- Ilmi Ke Apne 
Aur Begane Sab Hi Motarif Hain 


(3) Allama Yusuf Nabhani Rahimahullah Ne 
Jawahirul Bihar Ki Teesri Jild Mein Allama Ibne Hajar 
Makki Ke Asal Risale "Neamatul Kubra" Ki Talkhees 
Nagal Ki Hai Jo Khud Allama Ibne Hajar Makki Ne 
Tayyar Ki Thi 


Asal Kitab Mein Har Baat Poori Sanad Ke Saath 
Bayaan Ki Gayi Thi, Talkhees Mein Sanado Ko Hazaf 
Kar Diya Gaya Hai, Allama Ibne Hajar Farmate Hain 
Ke Meri Ye Kitab Manghadat Riwayaat Aur Mulhid 

Wa Muftari Logon Ke Intesab Se Khali Hai Jabki 
Logon Ke Haatho Mein Jo Milad Naame Paaye Jaate 
Hain In Mein Aksar Jhooti Wa Mauzu Riwayaat 
Maujood Hain 


Is Kitab Mein Khulafa -e- Rashideen Aur Deegar 
Buzurgan -e- Deen Ke Mazkoora Baala Aqwal Ka 
Naamo Nishan Tak Nahin Hai 


Isse Natija Nikalne Mein Koi Dushwari Nahin 
Aati Ke Ye Ek Jaali Kitab Hai Jo Allama Ibne Hajar 
Makki Ki Taraf Mansoob Kar Di Gayi Hai 


Allama Syed Muhammad Aabideen Shaami 
(Saahib -e- Raddul Muhtaar) Ke Bhatije Allama Syed 
Ahmad Shaami Ne Asal Neamatul Kubra Ki Sharah 
Likhi Hai Jiske Muta'addad Iqtebasaat Allama 
Nabhani Ne Jawahirul Bihar Jild Som Mein Nagal 
Kiye Hain, Is Mein Bhi Khulafa -e- Rashideen Ke 
Mazkoora Baala Aqwal Ka Koi Zikr Nahin Hai 


(11297-20126 کن جو ر کار‎ NAL) 


Abde Mustafa 

Kya Ek Budhiya Humare Nabi Par 
Kooda Daalti Thi? 


Huzoor -e- Akram, Syed -e- Aalam # Ke Akhlaq 
-o- Kirdaar Ka Tazkira Karte Huye Ek Wagiya Bayaan 
Kiya Jaata Hai Ke Ek Boodhi Aurat Thi Jo Rozana 
Humare Nabi # Par Kooda Phenka Karti Thi Magar 
Humare Nabi # Use Kuchh Nahin Kehte The 


Wo Budhiya Jab Beemar Padi To Huzoor # Uski 
Iyadat Ke Liye Tashreef Le Gaye Aur Use Duayein 
Bhi Dee, Jab Us Budhiya Ne Ye Kareemana Andaz 
Dekha To Iman Le Aayi! 


Ye Wagjya Itna Mash'hoor Hai Ke Bachho Se Le 
Kar Boodho Tak Ko Zubaani Yaad Hai 


Agar Kisi Mugarrir Ko Tagreer Ke Liye "Akhlag 
-e- Mustafa" Mauzu Diya Jaaye To Is Riwayat Ko 
Bayaan Kiye Bina Uski Tagreer Hi Mukammal Nahin 
Hogi Aur Ho Gayi To Ye Anokhi Baat Hai 

Kuchh Logon Ki Zubaano Par Ek Jumla Gardish 
Karte Rehta Hai Ke "Islam Talwar Se Nahin Phaila" 
Aur Is Jumle Ke Saath Ye Waqiya Aisa Juda Hua Hai 
Goya Ek Ke Baghair Dusra Adhura Hai 

Neez Ek Tabga Jo Kehta Hai Ke Kisi Ko Bura 
Bhala Nahin Kehna Chahiye, Wo Bhi Is Wagiye Ko 
Hifz Zaroor Karta Hai Aur Ise Daleel Bana Kar Kehta 
Hai Ke Dekho Nabi Ne To Apne Upar Kooda Phenkne 
Waali Budhiya Ko Bhi Bura Bhala Nahin Kaha Lihaza 
Humein Bhi Kisi Ko...... Alakh 

Hum Aapko Batana Chahte Hain Ke Ye Riwayat 
Hadees Ki Kisi Kitab Mein Maujood Nahin! Agar Hai 
To Dikhayi Jaaye 

Isi Riwayat Ke Mutalliq Ek Waseeul Mutala 
Buzurg, Khalifa -e- Huzoor Muftiye Aazam -e- Hind, 
Shaarahe Bukhari, Hazrat Allama Mufti Shariful 
Haque Amjadi Alaihi Rahma Se Sawal Kiya Gaya 
Jiske Jawab Mein Aap Rahimahullah Ne Likha Ke 
Kooda Karkat Daalne Ki Riwayat Is Waqt Yaad Nahin 
Hai (Lihaza) Iske Baare Mein Kuchh Nahin Keh Sakta 


(4157/41 GUNGGUNG) 


Mujahid -e- Ahle Sunnat, Hazrat Allama Khadim 
Husain Razvi Sahab Qibla Farmate Hain Ke Ye 
Riwayat Mauzu Hai Aur Angrezo Ne Ghadi Hai 


(علامہ ادم Aik”‏ صاحب قبل کے بیان GAS‏ 

Dua -e- Mustafa # Aur Hazrat Ameer - 
e- Muawiya 

Nabiye Kareem # Ne Hazrat Ameer -e- Muawiya 

Radiallaho Ta'ala Anho Ke Liye Dua Farmayi Ke Aye 

Allah! Ise Haadi Wa Mahdi Bana, Ise Hidayat De Aur 
Iske Zariye Logon Ko Hidayat De 

Khayal Rahe! Ye Dua Us Zaat Ne Farmayi Hai 
Jiske Ghulam Mustajibuddawaat Hain 


(ماغز Pu‏ معاوب از علامہ (PUP‏ 


Abde Mustafa 

Hazrat Ameer -e- Muawiya Momino 
Ke Maamu Hain 


Hazrat Ameer -e- Muawiya Radiallaho Ta'ala 
Anho Nabiye Kareem # Ki Zauja Syeda Umme Habiba 
Binte Abu Sufyan Ke Bhai Hain Lihaza Momino Ki 
Maa Ke Bhai Momino Ke Maamu Huye Aur Kayi 
Moatbar Ulma -e- Kiraam Ne Ye Baat Sirf Likhi Hi 
Nahin Hai Balki Is Par Aitraz Karne Waalo Ko Moonh 
Tod Jawab Bhi Diya Hai 

CH صاحب‎ yy (ماخوزاز شل تو معاوي مصنفہ عام‎ 
Abde Mustafa 


Imam Aamash Aur Qissa Go Mugarrir 


Jab Imam Aamash Rahimahullah Basra Gaye To 
Wahan Ki Jaama Masjid Mein Tashreef Le Gaye 


Aapne Masjid Mein Dekha Ke Ek Qissa Go 
Shakhs Ye Bayaan Kar Raha Tha Ke "Hazrat Aamash 
Se Hazrat Abu Is'haag Ne Riwayat Kiya Aur Hazrat 
Aamash Ne Abu Waayil Se Riwayat Kiya..." 


Ye Sun Kar Imam Aamash Rahimahullah Halge 
(Mehfil) Ke Darmiyan Khade Ho Gaye Aur Baazu 
Buland Kar Ke Baghal Ke Baal Ukhadne Lage! 


Jab Us Qissa Go Mugarrir Ne Imam Aamash Ko 
Dekha To Kehne Laga Ke "Aye Boodhe Insaan! Kya 
Tujhe Itni Bhi Haya Nahin Ke Hum Yahan Ilm Ki 
Majlis Mein Baithe Hain Aur Tu Aisa Kaam Kar Raha 
Hai?" 

Imam Aamash Ne Farmaya Ke Main Jo Kaam 
Kar Raha Hoon Wo Usse Behtar Hai Jo Tum Kar Rahe 
Ho! 

Wo Bola Ke "Kaise?" 


Imam Aamash Rahimahullah Ne Farmaya : 
Isliye Ke Main Ek Sunnat Ada Kar Raha Hoon Aur Tu 
Jhoot Bol Raha Hai 

Main Hi Aamash Hoon Aur Jo Kuchh Tum Bol 
Rahe The Us Mein Se Kuchh Bhi Maine Tumse 
Bayaan Nahin Kiya 

Jab Logon Ne Imam Aamash Rahimahullah Ki 
Baat Suni To Us Qissa Go Muqarrir Se Hat Kar Aapke 
Gird Jama Ho Gaye Aur Arz Karne Lage Ke "Aye Abu 
Muhammad! Humein Ahadees -e- Mubaraka Sunaiye" 


) 723 يرع 1س‎ BI Jp 14 از پادات»‎ AN Ped IP) 


Abde Mustafa 

Huzoor Ghause Paak Aur Dhobi Ka 
Jhoota Waqiya 


Bayaan Kiya Jaata Hai Ke Huzoor Ghause Paak 
Alaihi Rahma Ka Ek Dhobi Tha, Jab Us Ka Inteqal 
Hua To Qabr Mein Firishto Ne Us Se Sawal Kiye Jaisa 
Ke Sab Se Karte Hain 

Us Ne Har Sawal Ke Jawab Mein Kaha Ke "Main 
Ghause Paak Ka Dhobi Hoon" Aur Use Bakhsh Diya 
Gaya 


Is Riwayat Ke Mutallig Fageeh -e- Millat, Hazrat 
Allama Mufti Jalaluddin Ahmad Amyadi 
Rahimahullah Likhte Hain Ke Ye Riwayat Be Asal 
Hai, Iska Bayaan Karna Durust Nahin Lihaza Jis Ne 
Ise Bayaan Kiya Wo Is Se Ruju Kare Aur Ayinda Is 
Riwayat Ke Na Bayaan Karne Ka Ahad Kare, Agar 
Wo Aisa Na Kare To Kisi Moatmad Kitab Se Is 
Riwayat Ko Saabit Kare 


62005 ILANI »کاب امش ء نج 2ء ضص‎ BITIN 


Shaarahe Bukhari, Hazrat Allama Mufti Shariful 
Haque Amjadi Alaihi Rahma Is Riwayat Ke Mutallig 

Riwayato Ki Tehqeeq (Part 1) 


Likhte Hain Ke Ye Hikayat Na Maine Kisi Kitab Mein 
Dekhi Hai Aur Na Kisi Se Suni Hai 


Ahadees Mein Tasreeh Hai Ke (Marne Waala) 
Agar Momin Hota Hai To Qabr Ke Teeno Bunyadi 
Sawalo Ka Jawab De Deta Hai, Munafiq Ya Kafir Hota 
Hai To Ye Kehta Hai Ke Haaye Haaye Main Nahin 
Jaanta Lihaza Ye Riwayat Hadees Ke Khilaf Hai 
Magar Ye Baat Haque Hai Ke Hazraat -e- Auliya -e- 
Kiraam, Ayimma -e- Deen, Buzurgaan -e- Deen Apne 
Mureedeen, Motagideen Aur Mutalligeen Ki Qabro 
Mein Nakeerain Ke Sawalaat Ke Wagt Tashreef Laate 
Hain Aur Jawab Mein Aasani Paida Karte Hain 


(014337455265 Arb 125 2G Da WEED eL) 


Muftiye Aazam Holland, Hazrat Allama Mufti 
Abdul Wajid Qadri Rahimahullah Mazkoora Riwayat 
Ke Baare Mein Likhte Hain Ke Ghaliban Yahi Waqiya 
Ya Is Ke Mis! "Tafreehul Khatir" Mein Hai Lekin Is 
Ke Bayaan Mein Tehqeeq Zaroori Hai, Yun Hi 
Mubham Taur Par Bila Tauzeeh Ke Bayaan Karna 
Khilaf -e- Ehtiyat Hai Jisse Bachna Zaroori Hai 


( نظر: فاو ی يودي »تب صلوو, س220) 

Riwayato Ki Tehgeeq (Part 1) 


Hazrat Maulana Muhammad Ajmal Attari Sahab 
Is Riwayat Ko Nagal Karne Ke Baad Faqeeh -e- Millat 
Ka Qaul Bayaan Karte Hain Ke Riwayat -e- Mazkoora 
Be Asal Hai, Is Ka Bayaan Karna Durust Nahin Lihaza 
Jis Ne Ise Bayaan Kiya Wo Is Se Ruju Kare.... Alakh 


) حضرت لا ورس 1433م‎ STOP ادام الا ولیاءء‎ 2D 


Abde Mustafa 

Riwayato Ki Tehgeeg (Part 1) 


Kya Huzoor Ghause Paak Aur Sarkar 
Ghareeb Nawaz Ki Mulaqat ۲۷ 


Chand Ghair Moatbar Kitabo Mein Is Tarah Ke 
Wagiyaat Darj Hain Jin Se Zaahir Hota Hai Ke Huzoor 
Ghause Paak Aur Sarkar Ghareeb Nawaz Alaihimur 
Rahma Ki Mulagat Huyi Hai Lekin Hageegat Ye Hai 
Ke Dono Buzurgo Ki Mulagat Saabit Nahin 


Is Ki Tafseel Bayaan Karte Huye Shaarahe 
Bukhari, Hazrat Allama Mufti Shariful Haque Amjadi 
Alaihi Rahma Likhte Hain :- 


Is Par Saare Moarrikheen Ka Ittefaq Hai Ke 
Sarkar Ghause Paak Radiallaho Ta'ala Anho Ka Wisal 
561 Hijri Mein Hua, Is Par Bhi Qareeb Qareeb Ittefaq 
Hai Ke Hazrate Ghareeb Nawaz Radiallaho Ta'ala 
Anho Ki Wiladat 537 Hijri Mein Huyi Aur Is Par Bhi 
Ittefaq Hai Ke Hazrate Ghareeb Nawaz Ne 15 Saal Ki 
Umr Se Ilme Zaahiri Ke Husool Ke Liye Safar Kiya 

Ek Muddat Tak Aap Samargando Bukhara Mein 
Ilm Haasil Karte Rahe, Uloom -e- Zaahiri Ki Takmeel 
Ke Baad Murshid Ki Talash Mein Nikle Phir 20 Saal 
Tak Murshid Ki Khidmat Mein Haazir Rahe 

Riwayato Ki Tehqeeq (Part 1) 


20 Saal Ke Baad Khilafat Se Sarfaraz Farmaye 
Gaye Phir Madina -e- Munawwara Mein Haazir Huye 
Aur Sarkar -e- Aazam # Ne Hindustan Ki Wilayat Ata 
Farmayi 


Ab Hisaab Lagayein Ke 15 Saal Ki Umr Tak 
Hazrate Ghareeb Nawaz Apne Watan Mein Rahe Aur 
20 Saal Tak Ilme Zaahir Talab Farmate Rahe To Ye 
(20415) 35 Saal Ho Gaye 


537 Hijri Mein Wiladat Huyi, 35 Saal Tak Ilme 
Zaahir Ki Talab Mein Rahe (537-435) Yaani 572 Hijri 
Mein Aapne Iraq Ka Rukh Kiya Jab Ke Huzoor 
Ghause Aazam Ka Wisal 561 Hijri Mein Ho Chuka 
Tha Yaani Hazrate Khwaja Ajmeri Ne Jab Irag Ka 
Rukh Kiya Us Se 11 Saal Pehle Huzoor Ghause Paak 
Ka Wisal Ho Chuka Tha Phir Mulagat Kaise Huyi? 


(1433745 طط دائرۃالب رکا کو‎ 13161283 QoS AKC AE NLA) 


Mazkoora Tafseel Se Ye Baat Bilkul Waazeh Ho 
Jaati Hai Ke Sarkar Ghause Aazam Aur Sarkar 
Ghareeb Nawaz Ajmeri Alaihimur Rahma Ki 
Mulagaat Saabit Nahin 


Abde Mustafa 

Riwayato Ki Tehqeeq (Part 1) 


Tafreehul Khatir Mein Ek Jhooti 
Riwayat 

Mash'hoor Kitab "Tafreehul Khatir" Mein 
Huzoor Sayyiduna Ghause Aazam Radiallaho Ta'ala 
Anho Ki Nisbat Se Ye Riwayat Dakhil Hai Ke Aap 
Radiallaho Ta'ala Anho Ka Ek Khadim Faut Ho Gaya, 
Uski Biwi Aapki Khidmat Mein Haazir Huyi Aur Aah 
Wazari Karne Lagi 


Usne Aapse Apne Shauhar Ko Zinda Karne Ki Iltija Ki 


Aapne Ilme Batin Se Dekha Ke Malkul Maut Us Din 
Qabz Ki Gayi Tamam Rooho Ko Le Kar Aasman Par 
Ja Rahe Hain, Aapne Use Roka Aur Kaha Ke Mere 
Khadim Ki Rooh Wapas Kar Do To Malkul Maut Ne 
Ye Keh Kar Mana Kar Diya Ke Maine Ye Roohein 
Allah Ta'ala Ke Hukm Se Qabz Ki Hain 


Jab Malkul Maut Ne Rooh Wapas Nahin Ki To 
Aapne Rooho Ki Tokri (Jis Mein Us Din Qabz Ki Gayi 
Tamam Roohein Thi, Wo) Chheen Li! Isse Hua Ye Ke 
Jitni Roohein Thi Wo Sab Apne Apne Jismo Mein 
Wapas Chali Gayi, Malkul Maut Ne Allah Ta'ala Ke 
Huzoor Arz Ki : Maula Tu To Jaanta Hai Jo Takraar 

Riwayato Ki Tehqeeq (Part 1) 


Aaj Mere Aur Abdul Qadir Ke Darmiyan Huyi, Usne 
Tamam Arwaah Chheen Li 


Is Par Allah Ta'ala Ne Irshad Farmaya Ke Aye 
Malkul Maut Beshak Abdul Qadir Mera Mahboob Hai, 
Tu Ne Us Ke Khadim Ki Rooh Ko Wapas Kyun Nahin 
Kiya? Agar Ek Rooh Ko Wapas Kar Dete To Itni 
Roohein Apne Haatho Se De Kar Pareshan Na Hote 


) 6ط قاد ر کر ضو یک خان لامور‎ 8 Poe LE ied AUG PLAN 
Isi Riwayat Ke Baare Mein Imam -e- Ahle 
Sunnat, Aala Hazrat Rahimahullah Se Sawal Kiya 


Gaya, Bas Farg Itna Hai Ke Yahan Khadim Ki Biwi 
Ka Zikr Hai Aur Sawal Mein Khadim Ke Bete Ka 

Sawal Mein Ye Izafa Bhi Hai Ke Jab Malkul 
Maut Ne Rooh Wapas Karne Se Inkar Kiya To Huzoor 
Ghause Paak Ne Unhein Ek Thappad Maara Jisse 
Malkul Maut Ki Aankh Baahar Nikal Gayi! 


Aala Hazrat Radiallaho Ta'ala Anho Ne Jawaban 
Irshad Farmaya Ke Ye Riwayat Iblees Ki Ghadi Huyi 
Hai Aur Is Ka Padhna Aur Sunna Dono Haraam! 
Ahmag, Jahil, Be Adab Ye Samajhta Hai Ke (Is 
Riwayat Ko Bayaan Kar Ke) Hazrate Ghause Aazam 

Riwayato Ki Tehqeeq (Part 1) 


Ki Tazeem Karta Hai Halanki Wo Huzoor Ki Sakht 
Tauheen Kar Raha Hai 


(1426) mek 15630 29 رضو‎ EN 


Abde Mustafa 

Riwayato Ki Tehqeeq (Part 1) 


Baarah Saal Pehle Doobi Huyi Baraat 


Chand Kitabo Mein Huzoor Sayyiduna Ghause 
Aazam Radiallaho Ta'ala Anho Ki Ek Karamat Ka Zikr 
Milta Hai Ke Aapne 12 Saal Pehle Doobi Huyi Baraat 
Ko Waapas Nikal Diya 


Ye Riwayat Awaam -o- Khawas Mein Bahut 
Mash'hoor Hai Lihaza Mukammal Wagiya Likhne Ki 
Zaroorat Nahin 


Is Riwayat Par Guftagu Karte Huye Khalifa -e- 
Aala Hazrat, Hazrat Allama Syed Deedar Ali Shah 
Alaihi Rahma Farmate Hain Ke Huzoor Ghause 
Aazam Ki Karamaat Darja -e- Tawatur Ko Pahunchi 
Huyi Hain Jaisa Ke Imam Yafai Ne Likha Hai Ke 
"Aapki Karamaat Mutawatir Ya Tawatur Ke Qareeb 
Hain Aur Ulama Ke Ittefaq Se Ye Amr Maloom Hai 
Ke Aapki Manind Karamaat Ka Zuhoor Aapke 
Baghair Aafaq Ke Mashaikh Mein Se Kisi Se Na Hua" 
Magar Ye Baraat Waali Riwayat Kisi Moatbar Ne 
Nahin Likhi Lekin Isse Ye Laazim Nahin Aata Ke 
Hazrate Ghause Paak Is Darje Ke Na The 


Aksar Milad Khwan (Mugarrireen) Wagif Na 
Hone Ki Wajah Se Muhmal Riwayaat Auliya Wa 

Riwayato Ki Tehqeeq (Part 1) 


Ambiya Ki Taraf Mansoob Kar Dete Hain Aur Ye 
Samajhte Hain Ke Agar Ye Yahan Ghalat Hai To Bhi 
Unki Tareef Humne Poori Kar Di, Ye Sawab Ki 
Tawaqgo Bhi Karte Hain, Khair Khuda In Par Raham 
Kare 


Hazaaro Karamaat Auliyaullah Aur As'haab -e- 
Rasool Alaihissalam Se Zahir Na Huyi To Kya Jhooti 
Riwayat Keh Dene Se Unka Rutba Badh Jayega? 
Harghiz Nahin 


As'haab -e- Rasool Tamam Ghauso Qutub -o- 
Auliya Se Afzal Hain Aur Tehqeeq Se Saabit Hai Ke 
Auliyaullah Ki Karamaat Aksar Ashaab Se Zyada 
Hain, Bahar Haal Ye Riwayat Kisi Moatbar Ne Nahin 
Likhi Aur Imkaan -e- Agali Se Koi Amr Yaqeeni 
Nahin Ho Sakti 


(45 eg وی درا‎ LAP) 


Imam -e- Ahle Sunnat, Aala 1 
Rahimahullah Se Jab Is Riwayat Ke Mutallig Sawal 
Kiya Gaya To Aapne Farmaya Ke Agarche Ye 
Riwayat Nazar Se Kisi Kitab Mein Na Guzri Lekin 
Zubaan Par Mash'hoor Hai Aur Is Mein Koi Amr 

Riwayato Ki Tehgeeg (Part 1) 
Khilaf -e- Shara Nahin Lihaza Is Ka Inkar Na Kiya 
Jaaye 


(14267 onbe ضور رح 29ءص 15630 ضافاوتژ‎ EN 


Maloom Hua Ke Is Riwayat Ka Koi Moatbar Wa 
Mustanad Makhaz Maujood Nahin Aur Ek Pahlu Ye 
Hai Ke Ba Qaul Imam -e- Ahle Sunnat Is Riwayat Ka 
Inkar Bhi Na Kiya Jaaye Lekin Phir Bhi Hum Kehte 
Hain Ke Zyada Munasib Yahi Hai Ke Aisi Riwayaat 
Ko Bayaan Karne Se Parhez Kiya Jaaye 

Hazrate Ghause Aazam Radiallaho Ta'ala Anho 
Ke Fazail Bayaan Karne Ke Liye Deegar Sahih 
Riwayaat Ko Shamil -e- Bayaan Kiya Jaaye 


Abde Mustafa 

Riwayato Ki Tehgeeq (Part 1) 


Tu Mera Ghulam, Tera Baap Mere 
Nana Ka Ghulam 


Hasnain -e- Kareemain Ki Shaan -o- Azmat 
Bayaan Karni Ho Ya Faruque -e- Aazam Ka Ishqe 
Rasool, Dono Ke Liye Ek Riwayat Kasrat Se Bayaan 
Ki Jaati Hai Jo Kuchh Yun Hai :- 


Ek Martaba Hasnain -e- Kareemain Aur Faruque 
-e- Aazam Ke Bete Bachpan Mein Saath Mil Kar Khel 
Rahe The Ke Achanak Kisi Baat Ko Le Kar Ladayi Ho 
Jaati Hai! Baato Hi Baato Mein Imam Husain 
Radiallaho Ta'ala Anho Ne Faruque -e- Aazam Ke 
Shahzade Se Farmaya Ke "Tu Mera Ghulam Aur Tera 
Baap Mere Nana Ka Ghulam" 

Ye Sun Kar Hazrate Umar Faruque Radiallaho 
Ta'ala Anho Ke Sahabzade Ko Bura Laga Aur Wo Is 
Baat Ki Shikayat Karne Ke Liye Apne Walid Ke Paas 
Chale Gaye 
Walid Sahab Se Kaha Ke Hasnain Mujhe Aisa Aisa 
Kehte Hain 
Hazrate Umar Faruque Radiallaho Ta'ala Anho Ne 
Apne Bete Se Farmaya Ke Jaao Aur Unse Ye Baat 

Riwayato Ki Tehgeeq (Part 1) 


Likhwa Kar Le Aao, Chunanche Ibne Umar Ne 
Hasnain Kareemain Se Kaha Ke Aapne Jo Kaha Hai 
Use Kaghaz Par Likh Dijiye 


Imam Husain Radiallaho Ta'ala Anho Ne Wahi 
Baat Likh Bhi Di 


Jab Hazrate Umar Faruque Radiallaho Ta'ala 
Anho Ke Haath Mein Wo Kaghaz Diya Gaya To Aap 
Use Chumne Lage Aur Bahut Khush Huye, Phir Apne 
Bete Se Farmaya Ke Beta Ab Mujhe Maidan -e- Hashr 
Ka Koi Khauf Nahin Kyunki Mujhe Aale Rasool Ne 
Rasoolullah Ka Ghulam Likh Diya Hai, Is Chitthi Ko 
Mere Kafan Mein Rakh Dena Taaki Munkar Nakeer 
Mujhse Sawalaat Na Karein, Phir Aapne Apne Bete 
Ko Naseehat Karte Huye Hasnain Kareemain Ke 
Fazail Bataye Aur Unki Ghulami Karne Ka Hukm 
Diya 

Ye Wagqiya Mukhtalif Alfaaz Mein Bayaan Kiya 
Jaata Hai, Ye Waqiya Itna Mash'hoor Hai Ke Aksar 
Mugarrireen Ise Bayaan Karte Hain 


Humne Kitabo Mein Ise Talash Kiya Lekin 
Humein Nahin Mila, Iske Bar Aks Jo Mila Wo Peshe 
Khidmat Hai :- 

Riwayato Ki Tehgeeq (Part 1) 


Hazrat Allama Mufti Shah Muhammad Ajmal 
Qadri Rahimahullah Se Isi Waqiye Ke Mutalliq Sawal 
Kiya Gaya Ke Ye Waqiya Sahih Hai Ya Ghalat? Saayil 
Ne Ye Bhi Likha Hai Ke Is Waqiye Par Sufi Azeez 
Ahmad Sahab Barelwi Aur Chand Ulma Ne Aitraz 
Kiya Hai 

Aapne Jawab Mein Tehreer Farmaya :- 


Ye Wagqiya Kisi Arabi Ki Moatbar Wa Mustanad 
Kitab Mein Meri Nazar Se Nahin Guzra To Yageen Ke 
Saath Na Isko Sahih Kaha Ja Sakta Hai Na Ghalat 


0050 شي بر اور ز‎ 629 SAC ISI) 


Abde Mustafa Kehta Hai Ke Jo Hazraat Is 
Riwayat Ko Bayaan Karte Hain Un Par Lazim Hai Ke 
Hawala Bhi Bayaan Karein Aur Kisi Bhi Riwayat Ko 
Bayaan Karne Se Pehle Is Baat Ko Madde Nazar 
Rakhein Ke Sirf Mash'hoor Hone Ki Wajah Se Kisi 
Riwayat Ko Bayaan Karna Durust Nahin 


Abde Mustafa 

Riwayato Ki Tehgeeq (Part 1) 
Ja Tujhe Saat Bete Honge 


Hazrate Sayyiduna Ghause Aazam Radiallaho 
Ta'ala Anho Ki Karamat Bata Kar Ye Riwayat Bayaan 
Ki Jaati Hai Ke Ek Aurat Aap Ki Khidmat Mein Haazir 
Huyi Aur Kaha Ke Ya Hazrat Mujhe Beta Do! 

Aapne Farmaya Ke Lauhe Mehfooz Mein Teri 
Qismat Mein Beta Nahin Hai 
Aurat Ne Kaha : Agar Lauhe Mehfooz Mein Hota To 
Aap Ke Paas Kyun Aati? 

Aap Ne Allah Ta'ala Se Arz Kiya Ke Ya Khuda Tu Is 
Aurat Ko Ek Beta De De 


Jawab Aaya Ke Lauhe Mehfooz Mein Nahin 
Arz Kiya Ke Do Bete De, Hukm Hua Ke Jab Ek Nahin 
To Do Kahan Se Doon? 


Arz Kiya Ke Teen Bete De, Irshad Hua Ke Ek Bhi 
Nahin To Teen Kahan Se Doon? Iski Tagdeer Mein 
Bilkul Nahin 


Jab Wo Aurat Na Ummeed Ho Gayi To Ghause 
Aazam Ne Ghusse Mein Aa Kar Apne Darwaze Ki 
Khaak Se Taweez Bana Kar De Di Aur Kaha Ke Ja! 
Tujhe Saat Bete Honge 

Riwayato Ki Tehqeeg (Part 1) 


Wo Aurat Khush Ho Kar Chali Gayi Aur Uske 
Saat Ladke Huye 


Is Riwayat Ke Mutalliq Hazrat Allama Mufti 
Shah Muhammad Ajmal Qadri Rahimahullah Likhte 
Hain Ke Ye Waqiya Kisi Moatbar Wa Mustanad Kitab 
Mein Nazar Se Na Guzra Aur Ba Zaahir Be Asal Aur 
Laghw (Wahiyaat) Maloom Hota Hai, Inse 7 
Karna Chahiye Aur "Bahjatul Asraar" Se Hazrat Ki 
Karamaat Bayaan Karni Chahiyein 


62005 اور زلا مور ل‎ OP AG ool Us ضر‎ SUA 


Abde Mustafa 

Riwayato Ki Tehgeeq (Part 1) 
Huzoor Ghause Paak Ka Khwab 


Imam -e- Ahle Sunnat, Aala Hazrat Radiallaho 
Ta'ala Anho Se Sawal Kiya Gaya Ke Kya Ye Riwayat 
Sahih Hai Ke Huzoor Ghause Paak Radiallaho Ta'ala 
Anho Ne Khwab Dekha Ke Imam Ahmad Bin Hambal 
Radiallaho Ta'ala Anho Farmate Hain Ke Mera 
Mazhab Zayeef Hua Jaata Hai Lihaza (Aye Abdul 
Qadir) Tum Mere Mazhab Mein Aa Jaao, Mere 
Mazhab Mein Aane Se Mere Mazhab Ko Taqwiyat Ho 
Jayegi, Isliye Ghause Paak Hanafi Se Hambali Ho 
Gaye? 

Aala Hazrat Radiallaho Ta'ala Anho Ne Jawab 
Mein Farmaya Ke Ye Riwayat Sahih Nahin, Huzoor 
Ghause Paak Humesha Se Hambali The Aur Baad Ko 
Jab Mansab -e- Ijtihad -e- Mutlaq Haasil Hua To 
Mazhab -e- Hambal Ko Kamzor Hota Hua Dekh Iske 
Mutabiq Fatwa Diya Ke Huzoor Muhiyuddin Aur 
Deen -e- Mateen Ke Ye Chaaro Sutoon Hain, Logon 
Ki Taraf Se Jis Sutoon Me Za'af Aata Dekha Uski 
Taqwiyat Farmayi 


(فاوی 260g‏ ۶ں 433ر ضافاونژ تن( )#1425( 

Riwayato Ki Tehgeeg (Part 1) 


Kutte Ki Takhleeg Par Ek Be Asal 
Riwayat 
Ek Riwayat Bayaan Ki Jaati Hai Ke Hazrate 
Adam Alaihissalam Ke Putle Par Iblees Ne Thook 


Diya To Allah Ta'ala Ne Wahan Se Mitti Nikal Kar 
Kutta Bana Diya (Mulakkhasan) 


Main (Abde Mustafa) Ne Baaz Logon Ko Ye Bhi 
Kehte Huye Suna Ke "Chunki Hazrate Adam 
Alaihissalam Ki Mitti Se Kutte Ko Paida Kiya Gaya 
Isiliye Ye Jaanwar Wafadar Hota Hai Aur Napaak 
Isliye Ke Iblees Ka Thook Shamil Hai" Is Riwayat 
Mein Itne Bareek Nukto Ko Dekh Paana Humare Bas 
Ki Baat Nahin Albatta Jo Humari Aankho Ne Dekha 
Use Bayaan Karte Hain 


Is Riwayat Ke Mutalliq Hazrat Allama Mufti 
Wagaruddin Qadri Razvi Rahmatullahi Ta'ala Alaih 
Farmate Hain Ke Ye Riwayat Be Bunyad Aur Laghw 
(Bakwas) Hai, Sahih Riwayat Mein Iska Koi Tazkira 
Nahin Milta 

( و قارالفتاوی»ن 1ض 344) 
Abde Mustafa‏ 

Riwayato Ki Tehqeeq (Part 1) 


Imam Shaybi Aur Jhoota Mugarrir 


Imam Shaybi Jo Ke Ajilla Tabayeen Mein Se 
Hain, Farmate Hain Ke Main Ek Masjid Mein Namaz 
Padhne Ke Liye Gaya To Dekha Ke Ek Lambi Dadhi 
Waala Shakhs Tagreer Kar Raha Hai, Unhein Log 
Ghere Huye Hain, Usne Bayaan Kiya Ke Nabiye # Ne 
Irshad Farmaya Ke Allah Ta'ala Ne Do Soor Paida 
Farmaye Hain, Har Soor Mein Do Baar Phoonka 
Jayega Ek Behoshi Ke Liye Ek Qayamat Ke Liye 


Imam Shaybi Ne Us Mugarrir Se Kaha Ke Allah 
Se Dar! Jhooti Hadees Mat Bayaan Kar, Allah Ta'ala 
Ne Sirf Ek Soor Paida Kiya Hai Jis Mein Do Baar 
Phoonka Jayega To Us Mugarrir Ne Kaha Ke Aye 
Badkirdar Tu Mera Radd Karta Hai Aur Joota Utha 
Kar Imam Shaybi Ko Maarne Laga Phir Poora Majma 
Imam Shaybi Par Toot Pada Aur Pitayi Shuru Kar Di 
Aur Imam Shaybi Kehte Hain Ke Mujhe Us Waqt Tak 
Nahin Chhoda Jab Tak Main Ne Ye Nahin Kaha Ke 
Allah Ta'ala Ne Do Soor Paida Kiye Hain, To Un 
Logon Ne Meri Jaan Bakhshi 


(1 جلرووم» غ نب ر30‎ EEL) 

Riwayato Ki Tehgeeg (Part 1) 


Aaj Ke Mugarrireen Aur Awaam Ka Bhi Yahi 
Haal Hai, Agar Koi Shakhs Keh De Ke Fulan Mugarrir 
Ne Jhoota Wagiya Bayaan Kiya Hai To Uski Khair 
Nahin 


Abde Mustafa 

Riwayato Ki Tehqeeg (Part 1) 


Roman Urdu Mein Humari Dusri 
Kitabein Aur Rasail: 


Bahaar -e- Tehreer (Ab Tak 13 Hisso Mein) 

Allah Ta'ala Ko Uparwala Ya Allah Miyan Kehna 
Kaisa? 

Azaan -e- Bilal Aur Suraj Ka Nikalna 

Ishge Majazi - Muntakhab Mazameen Ka Majmua 
Gaana Bajana Band Karo, Tum Musalman Ho! 
Shabe Meraj Ghause Paak 

Shabe Meraj Nalain Arsh Par 

Hazrate Owais Qarni Ka Ek ۵ 

Dr. Tahir Aur Wagar -e- Millat 

Tagreer Karne Waala Kaisa Ho? 

Ghaire Sahaba Mein Radiallaho Ta'ala Anho Ka 
Istemal 

Ikhtelaf Ikhtelaf Ikhtelaf 

Chand ۷۵۸۹1۷۸۸1 -e- Karbala Ka Tehqeeqi Jaayeza 
Binte Hawwa By Kanize Akhtar 

Sex Knowledge 

Hazrate Ayyoob Alaihissalam Ke Waqjye Par 
Tehgeeq 

Riwayato Ki Tehqeeq (Part 1) 


Aurat Ka Janaza By Janabe Ghazal Sahiba 

Ek Aashiq Ki Kahani Allama Ibne Jauzi Ki Zubaani 
Huzoor Ki Shaan In The Quraan - Mufti Ahmad Yaar 
Khan Nayeemi Rahimahullahu Ta'ala 

Husne Mustafa Aur Kalame Raza - Maulana Sajjad 
Ali Faizi 

Afzaliyate Siddique -e- Akbar Wa Farooge Aazam - 
Huzoor Tajushshariah Rahimahullahu Ta'ala 

Kya Hazrate Bilal Radiallaho Ta'ala Anho Ka Rang 
Kaala Tha? 

Hazrate Bilal Ke Islam Laane Ka Wagqiya Kya Tha? 
Sharah Mishkaat (Kitabul Iman) - Mufti Ahmad Yaar 
Khan Nayeemi Rahimahullahu Ta'ala 

Chand Ghair Motabar Kitabein - Maulana Hasan 
Noori 

Tirmizi (Part 1) 

Aaiye Namaz Seekhein (Part 1) 

Sharah Mishkaat (Kitabul Ilm) - Mufti Ahmad Yaar 
Khan Nayeemi Rahimahullahu Ta'ala 

Sahih Bukhari Aur Ilme Ghaib - Allama Muhammad 
Abdul Qadir 

Difa -e- Kanzul Iman - Huzoor Tajushshariah 
Rahimahullahu Ta'ala 

Riwayato Ki Tehqeeq (Part 1) 


Pehle Farz Nafl Baad Mein - Aala Hazrat 
Rahimahullahu Ta'ala 

Qiyamat Ke Din Logon Ko Kis Ke Naam Ke Saath 
Pukara Jayega 

Yaare Ghaar By Dr. Asif Ashraf Jalali 

Tie Ka Mas'ala - Huzoor Tajushshariah 
Rahimahullahu Ta'ala 

Sawaneh Tajushshariah - Mufti Dr. Yunus Raza 
Huzoor Tajushshariah Aur Bukhari Shareef Ki Pehli 
Hadees Ka Dars - Maulana Muhammad Raza 
Markazi 

Huzoor Tajushshariah Ke Kalaam Mein Muhawraat 
Ka Istemal - Muhammad Kashif Raza Shaad Misbahi 
Hussamul Haramain 

Haque Par Kaun? By Allama Muhammad Zafar 
Attari 

Shirk Kya Hai? 

Qurbani Ka Bayaan From Bahaar -e- Shariat 

Zibah Ka Bayaan From Bahaar -e- Shariat 

Aulia -e- Rijalul Hadees By Allama Abdul Mustafa 
Aazmi 

Eisaiyat Se Islam Tak - Allama Ghulam Rasool 
Qasmi 

Riwayato Ki Tehgeeq (Part 1) 


Zambik Ka Maana Aur Masla -e- Durood - Allama 
Syed Ahmad Sayeed Kaazmi 

Islami Taleem (Part 1) - Allama Mufti Jalaluddin 
Ahmad 01 

Muharram Mein Kya Jaiz Aur Kya Najaiz? - Allama 
Tatheer Ahmad Razvi 

Muharram Mein Nikah By Abde Mustafa Official 
Islami Zindagi - Mufti Ahmad Yaar Khan Nayeemi 
Rahimahullahu Ta'ala 

Abde Mustafa Official Is A Team 
From Ahle Sunnat Wa Jama'at 

